Document ID: /roh_data/filtered/fineweb-2-filterrobots_roh.jsonl.gz/72506

La Banca naziunala cun cleramain dapli reservas da devisas
- Venderdi, 7.8.2015, 11:32
Las reservas da devisas da la Banca naziunala svizra èn s'augmentadas il fanadur per 15,8 milliardas
En tut importavan las reservas da devisas la fin dal fanadur prest 532 milliardas francs.
Da la tabella che la Banca naziunala ha publitgà na pon ins dentant betg vesair, quantas devisas che la banca ha cumprà per flaivlentar il franc. Ina gronda part da l'augment da las devisas è probabel d'attribuir als midaments dals curs dapi che la Grezia ha dà suenter en la dispita da daivets. L'euro p. ex. è s'augmentà il fanadur da 1,03 sin 1,06 francs, il dollar da 95 sin 98 raps.
RR Novitads 11:00